
ΤΕΥΧΟΣ ΔΕΥΤΕΡΟ 


Αρ 


. Φύλλου 2130 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός προγραμμάτων Λογαριασμού Αγρο¬ 
τικής Εστίας έτους 2017. 

2 Καθιέρωση υπερωριακής εργασίας υπαλλήλων 
και αποσπασμένων υπαλλήλων υπηρετούντων 
στον Οργανισμό Διαχείρισης Δημοσίου Χρέους 
(Ο.Δ.ΔΗ.Χ.). 


ΑΠΟΦΑΣΕΙΣ 

Αριθμ. Φ10034/25671 /764 (1) 

Καθορισμός προγραμμάτων Λογαριασμού Αγρο¬ 
τικής Εστίας έτους 2017. 

ΟΙ ΥΠΟΥΡΓΟΙ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 4 του άρθρου 1 του 
ν. 3050/2002 (214Α') «Σύσταση Λογαριασμού Αγροτικής 
Εστίας και άλλες διατάξεις», όπως ισχύουν σήμερα. 

2. Το π.δ/γμα 113/2014 «Οργανισμός Υπουργείου Ερ¬ 
γασίας, Κοινωνικής Ασφάλισης και Πρόνοιας» (ΦΕΚ 180 
Α'). 

3. Τις διατάξεις του άρθρου 5 του π.δ. 24/2015 «Σύστα¬ 
ση και μετονομασία Υπουργείων, μεταφορά της Γενικής 
Γραμματείας Κοινωνικών Ασφαλίσεων» (ΦΕΚ 20 Α') και 
του άρθρου 27 του ν.4320/2015 «Ρυθμίσεις για τη λήψη 
άμεσων μέτρων για την αντιμετώπιση της ανθρωπιστι¬ 
κής κρίσης, την οργάνωση της Κυβέρνησης και των Κυ¬ 
βερνητικών Οργάνων και άλλες διατάξεις» (ΦΕΚ 29/Α'). 

4. Την αριθ. Φ34/6565/1114/3-6-2003 κοινή απόφαση 
του Υπουργού Οικονομίας και Οικονομικών και Εργασίας 
και Κοινωνικής Ασφάλισης «Κανονισμός Οικονομικής 
Οργάνωσης και Λογιστικής Λειτουργίας του Λογαρια¬ 
σμού Αγροτικής Εστίας» (ΦΕΚ 904 Β'). 

5. Τιςδιατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγί¬ 
ας 2011/85/Ε.Ε.-δημόσιο λογιστικό και άλλες διατάξεις» 
(ΦΕΚΑΊ43). 


6. Τις διατάξεις του π.δ. 80/2016 (ΦΕΚ 145 Α'). 

7. Τις διατάξεις της υπ' αριθ. οικ. 44549/Δ9.12193/ 
8-10-2015 απόφασης του Πρωθυπουργού και του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης «Ανάθεση αρμοδιοτήτων στον Υφυ¬ 
πουργό Εργασίας, Κοινωνικής Ασφάλισης και Κοινωνικής 
Αλληλεγγύης, Αναστάσιο Πετρόπουλο» (ΦΕΚ 2169 Β'). 

8. Την αριθ. Υ43/3-5-2017 απόφαση του Πρωθυπουρ¬ 
γού «Τροποποίηση απόφασης ανάθεσης αρμοδιοτήτων 
στην Αναπληρώτρια Υπουργό Εργασίας, Κοινωνικής 
Ασφάλισης και Κοινωνικής Αλληλεγγύης Θεανώ Φωτί¬ 
ου» (ΦΕΚ Β' 1510). 

9. Τηναριθ. Υ29/8-10-2015 απόφαση του Πρωθυπουρ¬ 
γού «Ανάθεση αρμοδιοτήτων στον Αν. Υπουργό Οικονο¬ 
μικών Γ. Χουλιαράκη» (ΦΕΚ Β' 2168). 

10. Τις υπ' αριθμ. 91,97, 100, 103, 203, 204, 205, 206, 
αποφάσεις ανάληψης υποχρέωσης του αρμόδιου διατά- 
κτη για το Λογαριασμό Αγροτικής Εστίας του ΟΓΑ. 

11. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα Κυβερνητικά Όργανα 
(κωδικοποιητικό προεδρικό διάταγμα 63/2005, Α/98) 
και το γεγονός ότι από την απόφαση αυτή θα προκλη- 
θεί δαπάνη ύψους 14.100.000€ και θα καλυφθεί από τις 
εγγεγραμμένες πιστώσεις στον Π ροϋπολογισμό του Λο¬ 
γαριασμού Αγροτικής Εστίας (ΚΑΕ2000). 

12. Την υπ'αριθμ. 1527/3/16-3-2017 απόφαση του Δι¬ 
οικητικού Συμβουλίου του ΟΓΑ. 

13. Την αριθ. 25923/986/7-6-2017 Εισηγητική Έκθε¬ 
ση της Γεν. Δ/νσης Οικον. Υπηρεσιών του Υπουργείου 
Εργασίας Κοινών. Ασφάλισης και Κοινών. Αλληλεγγύης, 
αποφασίζουμε: 

Καθορίζουμε τον αριθμό των δικαιούχων που θα εντα¬ 
χθούν στα προγράμματα και τις παροχές του Λογαρια¬ 
σμού Αγροτικής Εστίας έτους 2017, τις προϋποθέσεις και 
τα κριτήρια επιλογής τους, ως ακολούθως: 

Άρθρο 1 

ΑΡΙΘΜΟΣ ΔΙΚΑΙΟΥΧΩΝ 

Ο αριθμός των δικαιούχων του Λογαριασμού Αγρο¬ 
τικής Εστίας που εντάσσονται στα προγράμματα έτους 
2017 καθορίζεται κατ' ανώτατο όριο ως εξής: 

■ Στο πρόγραμμα επιδοτούμενου κοινωνικού του¬ 
ρισμού πενήντα εννέα χιλιάδες (59.000) άτομα εκ των 
οποίων: 

α) πενήντα πέντε χιλιάδες (55.000) άτομα να πραγμα¬ 
τοποιήσουν έξι (6) ημέρες διακοπές (5 διανυκτερεύσεις), 

β) τέσσερις χιλιάδες (4.000) συνταξιούχοι, να πραγμα¬ 
τοποιήσουν έξι (6) ημέρες διακοπές (5 διανυκτερεύσεις) 
και μέχρι πέντε (5) απλές λούσεις σε νομίμως λειτουρ¬ 
γούσες εγκαταστάσεις ιαματικών πηγών και υδροθερα¬ 
πευτηρίων της χώρας, στο πλαίσιο του επιδοτούμενου 
προγράμματος ιαματικού τουρισμού. 

• Στο εκδρομικό πρόγραμμα δώδεκα χιλιάδες πεντα¬ 
κόσια (12.500) άτομα να πραγματοποιήσουν 4ήμερες 
εκδρομές. 

■ Στο πρόγραμμα δωρεάν παροχής εισιτηρίων θεά¬ 
τρων εξήντα έξι χιλιάδες (66.000) άτομα. 

■ Στο πρόγραμμα δωρεάν παροχής βιβλίων εκατόν 
εβδομήντα πέντε χιλιάδες (175.000) άτομα. Η προμή¬ 
θεια δωρεάν βιβλίων της επιλογής τους, γίνεται από τα 
συμβεβλημένα με τον ΛΑΕ/ΟΓΑ βιβλιοπωλεία και εκδο¬ 
τικούς οίκους. 

• Στο πρόγραμμα παροχής χρηματικών βοηθημάτων 
και βραβείων σε πολύτεκνες μητέρες χίλια τριακόσια 
(1.300) άτομα. 

• Στο πρόγραμμα ανάληψης δαπανών για επιμορφω¬ 
τικά σεμινάρια νέων αγροτών είκοσι χιλιάδες (20.000) 
άτομα. 

Άρθρο 2 
ΠΡΟΫΠΟΘΕΣΕΙΣ 

1. Προϋποθέσεις συμμετοχής στα προγράμματα κοι¬ 
νωνικού τουρισμού, εκδρομών, δωρεάν εισιτηρίων θεά¬ 
τρου και δωρεάν παροχής βιβλίων έτους 2017: 

- Να είναι οι συμμετέχοντες συνταξιούχοι του ΕΦΚΑ 
προερχόμενοι από τον πρώην ΟΓΑ ή συνταξιούχοι του 
Λογαριασμού Ανασφάλιστων Υπερηλίκων του άρθρου 
1 του ν. 1296/1982 (ΦΕΚ 128 Α'), όπως ισχύει, ή να είναι 
ασφαλισμένοι του Κλάδου Κύριας Ασφάλισης Αγροτών, 
του ν. 2458/1997, όπως ισχύει, που υπάγονται στον ΕΦΚΑ 
και να έχουν εξοφλήσει τις ασφαλιστικές τους εισφορές 
ή να έχουν υπαχθεί σε ρύθμιση καταβολής των οφειλών 
και να τηρούν τους όρους της ρύθμισης κατά τον χρόνο 
υποβολής της αίτησης ή 

- Να είναι υπάλληλοι ή/και συνταξιούχοι πρώην υπάλ¬ 
ληλοι του ΟΓΑ, που έχουν υποβάλει αίτηση συμμετοχής 
στις παροχές του ΛΑΕ και καταβάλουν μηνιαία ατομική 
εισφορά, ή 

- Να είναι μέλη των οικογενειών των αμέσως παρα¬ 
πάνω προσώπων. 

- Να είναι όλα τα παραπάνω αναφερόμενα πρόσωπα 
δικαιούχοι περίθαλψης με ενεργή ασφαλιστική ικανότη¬ 
τα κατά το χρόνο υποβολής της αίτησης για συμμετοχή 
στα προγράμματα και ειδικότερα τα μέλη οικογένειας, 
με ενεργό δικαίωμα απορρέον από δικαιούχο παροχών 
του ΛΑΕ/ΟΓΑ. 

2. Προϋποθέσεις συμμετοχής στο πρόγραμμα ιαμα¬ 
τικού τουρισμού: 

- Να είναι οι συμμετέχοντες συνταξιούχοι του ΕΦΚΑ 
προερχόμενοι από τον πρώην ΟΓΑ ή συνταξιούχοι του 
Λογαριασμού Ανασφάλιστων Υπερηλίκων του άρθρου 
1 του ν. 1296/1982 (ΦΕΚ 128 Α'), όπως ισχύει, ή 

- Να είναι οι συμμετέχοντες συνταξιούχοι πρώην υπάλ¬ 
ληλοι του ΟΓΑ που έχουν υποβάλει αίτηση συμμετοχής 


στις παροχές του ΛΑΕ και καταβάλουν μηνιαία ατομική 
εισφορά. 

Να είναι τα ανωτέρω αναφερόμενα πρόσωπα δικαι¬ 
ούχοι περίθαλψης με ενεργή ασφαλιστική ικανότητα 
κατά το χρόνο υποβολής της αίτησης για συμμετοχή 
στο πρόγραμμα. 

3. Προϋποθέσεις συμμετοχής στο πρόγραμμα παρο¬ 
χής χρηματικών βοηθημάτων σε πολύτεκνες μητέρες: 

- Να είναι οι πολύτεκνες μητέρες συνταξιούχοι του 
ΕΦΚΑ προερχόμενοι από τον πρώην ΟΓΑ ή ασφαλι¬ 
σμένες στον Κλάδο Κύριας Ασφάλισης Αγροτών, του 
ν. 2458/1997, όπως ισχύει, που έχουν υπαχθεί στον ΕΦΚΑ 
και να έχουν εξοφλήσει τις ασφαλιστικές τους εισφορές 
ή να έχουν υπαχθεί σε ρύθμιση καταβολής των οφειλών 
και να τηρούν τους όρους της ρύθμισης κατά το χρόνο 
υποβολής της αίτησης συμμετοχής στο πρόγραμμα. 

- Να έχουν, κατά το χρόνο υποβολής της αίτησης, γεν¬ 
νήσει τουλάχιστον 4 τέκνα, τα οποία να είναι άγαμα, ηλι¬ 
κίας μέχρι 18 ετών ή μέχρι 24 ετών, εφόσον είναι άνεργα 
ή σπουδάζουν στην Ελλάδα στην ανώτατη ή ανώτερη 
εκπαίδευση ή σε ινστιτούτα επαγγελματικής κατάρτισης 
(ΙΕΚ) ή να είναι ανίκανα για εργασία σε ποσοστό 67% και 
άνω ανεξαρτήτου ηλικίας. Ως ημερομηνία συμπλήρωσης 
του 18ου και 24ου έτους ηλικίας θεωρείται η 31 η Δεκεμ¬ 
βρίου του έτους 2017, ανεξάρτητα από το μήνα γέννησης. 

Να είναι τα ανωτέρω αναφερόμενα πρόσωπα δικαιού¬ 
χοι περίθαλψης με ενεργή ασφαλιστική ικανότητα κατά 
το χρόνο υποβολής της αίτησης για συμμετοχή στο πρό¬ 
γραμμα και ειδικότερα τα τέκνα με δικαίωμα περίθαλψης 
απορρέον από δικαιούχο του ΛΑΕ/ΟΓΑ. 

Το ποσό του χρηματικού βοηθήματος καθορίζεται με 
απόφαση της Διαχειριστικής Επιτροπής του ΛΑΕ. 

4. Προϋποθέσεις συμμετοχής στο πρόγραμμα των 
επιμορφωτικών σεμιναρίων νέων αγροτών: 

- Να είναι οι συμμετέχοντες ηλικίας από 22 έως 45 ετών, 
άμεσα ασφαλισμένοι στον Κλάδο Κύριας Ασφάλισης 
Αγροτών, του ν. 2458/1997, όπως ισχύει, που έχουν υπα¬ 
χθεί στον ΕΦΚΑ και να έχουν εξοφλήσει τις ασφαλιστικές 
τους εισφορές ή να έχουν υπαχθεί σε ρύθμιση καταβολής 
των οφειλών και να τηρούν τους όρους της ρύθμισης 
κατά το χρόνο υποβολής της αίτησης συμμετοχής στο 
πρόγραμμα της παροχής και να είναι δικαιούχοι περίθαλ¬ 
ψης με ενεργή ασφαλιστική ικανότητα κατά το χρόνο 
υποβολής της αίτησης για συμμετοχή στο πρόγραμμα. 

Οι δικαιούχοι που πληρούν τις προϋποθέσεις συμμετο¬ 
χής στα προγράμματα του έτους 2017 και κάνουν χρήση 
μιας από τις προαναφερόμενες παροχές, δεν δικαιούνται 
δεύτερη παροχή μέσα στο ίδιο έτος, εξαιρουμένων αυ¬ 
τών της δωρεάν παροχής βιβλίων, εισιτηρίων θεάτρου, 
επιμορφωτικών σεμιναρίων, χρηματικών βοηθημάτων 
και βραβείων σε πολύτεκνες μητέρες. 

Άρθρο 3 

ΕΠΙΛΟΓΗ ΔΙΚΑΙΟΥΧΩΝ ΤΩΝ ΠΡΟΓΡΑΜΜΑΤΩΝ 
ΚΑΙ ΠΑΡΟΧΩΝ ΤΟΥ ΛΟΓΑΡΙΑΣΜΟΥ ΑΓΡΟΤΙΚΗΣ 
ΕΣΤΙΑΣ ΕΤΟΥΣ 2017 

Για την επιλογή των δικαιούχων των προγραμμάτων 
του Λογαριασμού Αγροτικής Εστίας έτους 2017 ορίζο¬ 
νται τα παρακάτω: 

1. Στα προγράμματα κοινωνικού τουρισμού και εκ¬ 
δρομών, μπορούν να συμμετέχουν τα πρόσωπα της 
παραγράφου 1 του άρθρου 2 της παρούσης τα οποία 
θα εκδηλώσουν ενδιαφέρον συμμετοχής υποβάλλοντας 
σχετική αίτηση. Σε περίπτωση που εκδηλωθεί ενδιαφέ¬ 
ρον από αριθμό δικαιούχων πέραν του οριζομένου στο 
άρθρο 1 της παρούσης, η επιλογή γίνεται με κλήρωση, 
με διαδικασία που ορίζεται με απόφαση του Δ.Σ. του 
ΟΓΑ. Προτεραιότητα στην κλήρωση έχουν τα πρόσωπα 
που δεν κληρώθηκαν τα τρία τελευταία έτη στα ανωτέρω 
προγράμματα. 

2. Στο πρόγραμμα ιαματικού τουρισμού μπορούν να 
συμμετέχουν τα πρόσωπα της παραγράφου 2 του άρ¬ 
θρου 2 της παρούσης και οι συνταξιούχοι σύζυγοι αυτών, 
που θα επιλεγούν να συμμετάσχουν στο πρόγραμμα, 
δικαιούχοι του Λογαριασμού Αγροτικής Εστίας, εφόσον 
έχουν υποβάλει αίτηση συμμετοχής. Σε περίπτωση που 
εκδηλωθεί ενδιαφέρον από αριθμό δικαιούχων μεγα¬ 
λύτερο του οριζομένου στο άρθρο 1 της παρούσης, η 
επιλογή γίνεται με κλήρωση, με διαδικασία που ορίζεται 
με απόφαση του Δ.Σ. του ΟΓΑ. 

Εξαιρούνται της διαδικασίας κλήρωσης και δικαιούνται 
να συμμετάσχουν στα προγράμματα κοινωνικού - ιαματι¬ 
κού τουρισμού, ή εκδρομών οι δικαιούχοι των παροχών 
του ΛΑΕ που θα εκδηλώσουν ενδιαφέρον συμμετοχής σε 
ένα από τα προγράμματα, με την προϋπόθεση ότι λαμ¬ 
βάνουν προσαύξηση του ποσού της σύνταξής τους λόγω 
απόλυτης αναπηρίας ή τυφλότητας ή λαμβάνουν επίδο¬ 
μα παραπληγίας - τετραπληγίας ή πάσχουν από νοητική 
αναπηρία, σύνδρομο ϋοννη, εγκεφαλική παράλυση. Τα 
ανωτέρω πρόσωπα, εφόσον δεν έχουν μέλη οικογένειας 
δικαιούχους του ΛΑΕ, μπορούν να συνοδεύονται από 
τρίτο πρόσωπο, στο οποίο θα χορηγείται σχετικό δελτίο 
του ΛΑΕ, επίσης χωρίς κλήρωση, με την προϋπόθεση ότι 
έχει δηλωθεί από τον αιτούντα ως συνοδός στην αίτηση 
συμμετοχής του. 

3. Στα προγράμματα δωρεάν παροχής εισιτηρίων θεά¬ 
τρου και δωρεάν παροχής βιβλίων, μπορούν να συμμετέ¬ 
χουν τα πρόσωπα της παραγράφου 1 του άρθρου 2 της 
παρούσης, που θα εκδηλώσουν ενδιαφέρον συμμετοχής 
υποβάλλοντας σχετική αίτηση. Σε περίπτωση που εκδη¬ 
λωθεί ενδιαφέρον από αριθμό δικαιούχων μεγαλύτερο 
του οριζομένου στο άρθρο 1 της παρούσης, ως κριτή¬ 
ριο επιλογής καθορίζεται η κλήρωση, με διαδικασία που 
ορίζεται με απόφαση του Δ.Σ. του ΟΓΑ. 

Ειδικότερα για τα προγράμματα κοινωνικού - ιαματι¬ 
κού τουρισμού, εκδρομών και δωρεάν παροχής εισιτη¬ 
ρίων θεάτρου, προτείνεται οι κληρωθέντες δικαιούχοι 
των προγραμμάτων να μπορούν να παραλαμβάνουν 
τα δελτία τους από την έναρξη των προγραμμάτων και 
μέχρι την ημερομηνία που θα καθοριστεί με απόφαση 
της Διαχειριστικής Επιτροπής. 

Μετά την ημερομηνία αυτή τυχόν αδιάθετα δελτία 
και μέχρι τη συμπλήρωση του αριθμού των δικαιούχων, 
όπως αναφέρονται στο άρθρο 1 της παρούσης, να διανέ¬ 
μονται, με σειρά προτεραιότητας προσέλευσης στα ΚΕΠ, 
στους δικαιούχους που υπέβαλαν αίτηση συμμετοχής 
στα προγράμματα έτους 2017, συμπεριλαμβανομένων 
και των κληρωθέντων που δεν παρέλαβαν μέχρι τότε 
τα δελτία τους. 


4. Στο πρόγραμμα παροχής χρηματικών βοηθημά¬ 
των σε πολύτεκνες μητέρες μπορούν να συμμετέχουν 
τα πρόσωπα της παραγράφου 3 του άρθρου 2 της πα¬ 
ρούσης, που θα εκδηλώσουν ενδιαφέρον συμμετοχής 
σε αυτό. Σε περίπτωση που εκδηλωθεί ενδιαφέρον από 
αριθμό δικαιούχων μεγαλύτερο του οριζομένου στο άρ¬ 
θρο 1 της παρούσης, η επιλογή γίνεται με κλήρωση, με 
διαδικασία που ορίζεται με απόφαση του Δ.Σ. του ΟΓΑ. 

5. Στο πρόγραμμα των επιμορφωτικών σεμιναρίων 
νέων αγροτών μπορούν να συμμετέχουν οι δικαιούχοι 
της παραγράφου 4 του άρθρου 2 της παρούσης οι οποίοι 
θα εκδηλώσουν ενδιαφέρον συμμετοχής σε αυτό και 
σε περίπτωση που εκδηλωθεί ενδιαφέρον από αριθμό 
δικαιούχων μεγαλύτερο του οριζομένου στο άρθρο 1 
της παρούσης, ως κριτήριο καθορίζεται η σειρά προτε¬ 
ραιότητας υποβολής της σχετικής αίτησης. 

Άρθρο 4 

Η δαπάνη των παροχών θα βαρύνει τον προϋπολογι¬ 
σμό του Λογαριασμού Αγροτικής Εστίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2017 

Οι Υπουργοί 


Αναπληρώτρια Υπουργός 
Εργασίας, Κοινωνικής 
Ασφάλισης και 
Κοινωνικής Αλληλεγγύης 

ΘΕΑΝΩ ΦΩΤΙΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Υφυπουργός Εργασίας, 
Κοινωνικής Ασφάλισης 
και Κοινωνικής 
Αλληλεγγύης 

ΑΝΑΣΤΑΣΙΟΣ ΠΕΤΡΟΠΟΥΛΟΣ 


Αριθμ. 1115 _ (2) 

Καθιέρωση υπερωριακής εργασίας υπαλλήλων 
και αποσπασμένων υπαλλήλων υπηρετούντων 
στον Οργανισμό Διαχείρισης Δημοσίου Χρέους 
(Ο.Δ.ΔΗ.Χ.). 

Ο ΓΕΝΙΚΟΣ ΔΙΕΥΘΥΝΤΗΣ ΤΟΥ ΟΡΓΑΝΙΣΜΟΥ 
ΔΙΑΧΕΙΡΙΣΗΣ ΔΗΜΟΣΙΟΥ ΧΡΕΟΥΣ (Ο.Δ.ΔΗ.Χ.) 

Έχοντας υπόψη: 

1. Τις διατάξεις: 

α) του άρθρου 20 του ν. 4354/2015 (ΦΕΚ ΑΊ 76). 

β) το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με 
το άρθρο 1 του π.δ/τος 63/2005 (ΦΕΚ 98/Α722-4-2005). 

γ) το ν. 2628/1998 «Σύσταση Νομικού Προσώπου Δη¬ 
μοσίου Δικαίου με την επωνυμία "Οργανισμός Διαχείρι¬ 
σης Δημοσίου Χρέους (Ο.Δ.ΔΗ.Χ.)" και άλλες διατάξεις» 
(ΦΕΚ ΑΊ 51), όπως τροποποιημένος ισχύει. 

2. Την αριθμ. 2055582/6087/0004/20-8-1998 απόφα¬ 
ση του Υπουργού Οικονομικών, περί συγκρότησης του 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2130/21.06.2017 


Διοικητικού Συμβουλίου του Οργανισμού Διαχείρισης 
Δημοσίου Χρέους (ΦΕΚ 156/ΝΠΔΔ/28-8-1998), όπως 
τροποποιήθηκε και ισχύει. 

3. Την με αριθ. 2/23033/0004/6-4-2015 υπουργική 
απόφαση περί τροποποίησης της αριθ. 2/11543/0004/ 
6-4-2010 απόφασης του Υφυπουργού Οικονομικών, με 
θέμα «Διορισμός μελών του Διοικητικού Συμβουλίου του 
Οργανισμού Διαχείρισης Δημοσίου Χρέους (ΟΔΔΗΧ)» 
(ΥΟΔΔ 125) όπως ισχύει». 

4. Την παρ. 2 του άρθρου 4 της υπ' αριθμ. 2/8879/ 
0094/22-3-2000 (ΦΕΚ 412/Β') όπως τροποποιημένη 
ισχύει. 

5. Το από 7-2-2017 έγγραφο του προϊσταμένου Δ/νσης 
Δανεισμού και Διαχείρισης του Οργανισμού Διαχείρισης 
Δημοσίου Χρέους προς το Γενικό Διευθυντή του Οργανι¬ 
σμού, στο οποίο αναφέρονται οι λόγοι για τους οποίους 
παρίσταται ανάγκη παροχής εργασίας πέρα από το κα¬ 
νονικό ωράριο στο προσωπικό του ΟΔΔΗΧ και των υπη- 
ρετούντων αποσπασμένων υπαλλήλων στον ΟΔΔΗΧ. 

6. Την με αριθ. πρωτ. 930/23-5-2017 υπουργική από¬ 
φαση «Ανανέωση της σύμβασης εργασίας ιδιωτικού 
δικαίου του Γενικού Διευθυντή του Οργανισμού Διαχεί¬ 
ρισης Δημοσίου Χρέους (Ο.Δ.ΔΗ.Χ.)». 

7. Την υπ' αριθμ. πρωτ. 1072/9-6-2017 (ΑΔΑ 
6ΠΡ5469Η1Χ-ΖΣΞ) απόφαση Ανάληψης Υποχρέωσης/ 
έγκριση δαπάνης του Γενικού Δ/ντή του ΟΔΔΗΧ. 

8. Το γεγονός ότι από τις διατάξεις της παρούσας προ- 
καλείται δαπάνη ύψους 25.000 € για την πληρωμή ισόπο¬ 
σης δαπάνης σε βάρος της πίστωσης προϋπολογισμού 
εξόδων του ΟΔΔΗΧ οικονομικού έτους 2017 και ΚΑΕ 
02.01.0261, αποφασίζουμε: 


Εγκρίνουμε την καθιέρωση απογευματινής υπερω- 
ριακής εργασίας, για τριάντα ένα (31) υπαλλήλους των 
κάτωθι υπηρεσιών του Οργανισμού Διαχείρισης Δη¬ 
μοσίου Χρέους (ΟΔΔΗΧ) και μέχρι εκατόν είκοσι (120) 
ώρες συνολικά ο καθένας, για χρονικό διάστημα από τη 
δημοσίευση της παρούσας και έως 31 -12-2017, ως εξής: 

1. Σε 3 υπαλλήλους της Διεύθυνσης Δανεισμού και 
Διαχείρισης. 

2. Σε 2 υπαλλήλους της Διεύθυνσης Ανάλυσης Χαρτο¬ 
φυλακίου και Αγορών. 

3. Σε 10 υπαλλήλους του Αυτοτελούς Γραφείου Διοι¬ 
κητικής Υποστήριξης και Πληροφορικής. 

4. Σε 16 υπαλλήλους της Διεύθυνσης Δημοσίου Χρέ¬ 
ους. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να 
μετέχουν και αποσπασμένοι εντός του ανωτέρω ορίου 
αριθμού ωρών, που εγκρίνονται με την παρούσα από¬ 
φαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν θα γίνει με ευθύνη των Προϊσταμέ¬ 
νων των Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2017 
Ο Γενικός Διευθυντής 
ΣΤΥΛΙΑΝΟΣ ΠΑΠΑΔΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 

Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.θΙ(4>6ί.αΓ 










